Publication: Magyar Közlöny
Issue: MK-2003-133 (Year: 2003, Number: 133)
Era: 1990-2004
Section: a norma címzettjei számára.” [9/1992. (I. 30.) AB határozat, ABH 1992, 59, 65.]
Paragraph Index: 178

a norma címzettjei számára.” [9/1992. (I. 30.) AB határozat, ABH 1992, 59, 65.] Megállapította az Alkotmánybíróság korábban azt is: „Ha pedig egy jogszabály törvényi tényállása túl elvont, túl általános, akkor a jogszabály rendelkezése a jogalkalmazó belátása szerint kiterjeszthetõ vagy leszûkíthetõ. Az ilyen szabály lehetõséget ad a szubjektív jogalkalmazói döntésre, a különbözõ jogalkalmazók eltérõ gyakorlatára, a jogegy- 2003/133. szám ség hiányára. Ez csorbítja a jogbiztonságot.” (1160/B/1992. AB határozat, ABH 1993, 607, 608.) Elvi éllel mutatott rá az Alkotmánybíróság arra is, hogy a jogbiztonság követelménye nemcsak a jogi szabályozással szemben megfogalmazható elvárásokat jelenti, hanem ennél tágabb jelentéstartalmat is hordoz. Így nyomatékosan hangsúlyozta, hogy „a jogbiztonság nem csupán az egyes normák egyértelmûségét követeli meg, de az egyes jogintézmények mûködésének kiszámíthatóságát is.” [9/1992. (I. 30.) AB határozat, ABH 1992, 59, 65.] Az Alkotmánybíróság a jelen eljárásban megállapította: az Ör. kifogásolt rendelkezése szerint a képviselõ-testület mellõzheti az önkormányzati helyiségbe történõ befogadáshoz és az albérletbe adáshoz az Ör. 26. § (1)—(6) bekezdéseiben foglalt feltételek alkalmazását. Azzal, hogy az alanyi kör és az eljárás módjának a szabályozása nélkül egyes szervezeteket (pártok, közalapítványok, társadalmi szervezetek) érintõen csupán példálózó felsorolást alkalmaz, tág teret enged a törvényességi szempontból ellen- õrizhetetlen, kiszámíthatatlan jogalkalmazói döntésnek. Az Alkotmánybíróság eddigi gyakorlatának megfelelõen a támadott jogalkalmazási megoldást jogbiztonságot sértõnek, az Alkotmány 2. § (1) bekezdésével ellentétesnek minõsítette, ezért az Ör. 26. § (7) bekezdését megsemmisítette. Az Alkotmánybíróság gyakorlata szerint, ha az indítvánnyal támadott jogszabályt vagy annak egy részét az Alkotmány valamely rendelkezésébe ütközõnek minõsíti,

Source: https://magyarkozlony.hu/hivatalos-lapok/f5d69ae57bb3806e09f99cf1a12d09e643011e19/dokumentumok/7e7f7696bce4b7e671957367c6c486f808d253f3/letoltes